open-index/open-wikipedia-markdown huggingface dataset:
Κώστας Καφάσης

Ο **Κώστας Καφάσης** (Ιτέα Καρδίτσας, 14 Αυγούστου 1940 - Αθήνα, 13 Οκτωβρίου 2010) ήταν Έλληνας ηθοποιός και τραγουδιστής.

## Βιογραφικά στοιχεία
Γεννήθηκε το 1940 στην Ιτέα Καρδίτσας. Σε μικρή ηλικία μετακόμισε στην Αθήνα για να εργαστεί. Έγινε ευρύτερα γνωστός με το τραγούδι «Γέλα κυρία μου» καθώς και από τη συμμετοχή του στην τηλεοπτική σειρά ''Η γειτονιά μας'', στον ρόλο του Ιωνάθαν. Απεβίωσε από καρκίνο στις 13 Οκτωβρίου 2010 σε ηλικία 70 χρονών.

Απόσπασμα από συνέντευξη που έχει δώσει παλαιότερα:"Το όνειρό μου ήταν να γίνω θεατρίνος. Από πιτσιρίκι, αυτό ήταν η μανία μου, το πάθος μου, η αρρώστια μου. Γεννήθηκα και μεγάλωσα στην Ιτέα (Κουτσαρί) της Καρδίτσας και πάντα τα καλοκαίρια μας επισκέπτονταν τα λεγόμενα μπουλούκια της εποχής, οι περίφημοι περιοδεύοντες θίασοι, οπότε βλέποντάς τους ήθελα να γίνω και εγώ ένας απ΄αυτούς. Με αυτό το σκεπτικό μεγάλωσα, τελείωσα το γυμνάσιο στην Καρδίτσα, ήρθα Αθήνα, τελείωσα τη δραματική σχολή και μπήκα στο θέατρο. Δούλεψα έξι χρόνια στο θέατρο και έκανα πάνω από δεκαπέντε ταινίες. Η μεγαλύτερη τύχη ήρθε το 1971, όταν με φωνάξανε να παίξω σε ένα σίριαλ την ξακουστή για τότε *Η γειτονιά μας*. Την ίδια εποχή ξεκίνησα να δουλεύω και σε μπουάτ ως τραγουδιστής, στο μαγαζί "ΚΑΤΑΚΟΜΒΗ. Η δεκαετία του 70 ήταν αυτή που με σημάδεψε. Τέλη του 74 δούλεψα σε ένα μαγαζί και εντελώς συμπτωματικά με άκουσε ο Κώστας Ψυχογιός και μου έδωσε το "Γέλα κυρία μου".

## Φιλμογραφία
### Κινηματογράφος

### Τηλεόραση

## Δισκογραφία
* Γέλα κυρία μου (1975)
* Κατάλαβέ με (1976)
* Σκέφτομαι εσένα (1977)
* Σ’ αγαπώ (1978)
* Πώς να φύγω (1979)
* Και ποιος φταίει (1981)
* Τα καλύτερα (1981)
* Ερωτικά επεισόδια (1983)
* Συνείδησή μου (1985)
* Ανοιχτά παράθυρα (1989)
* Τραγουδώντας τις εποχές (1995)
* Γέλα κυρία μου –Τα καλύτερα (1999)
* Καφάσης Κώστας – Επιτυχίες (2000)
* 21 Μοναδικές επιτυχίες (2007)
## Παραπομπές


Κατηγορία:Έλληνες τραγουδιστές
Κατηγορία:Έλληνες ηθοποιοί κινηματογράφου
Γκιζέμ Καρατζά

Η **Γκιζέμ Καρατζά** (τουρκικά: *Gizem Karaca*, 7 Σεπτεμβρίου 1992) είναι Τούρκισσα ηθοποιός και μοντέλο. Το 2011 εκπροσώπησε την Τουρκία στο διαγωνισμό Μις Κόσμος.

## Σύντομο βιογραφικό
Γεννήθηκε στην Κωνσταντινούπολη. Έχει πρωταγωνιστήσει σε πολλές τηλεοπτικές σειρές με μεγάλη επιτυχία. Συμμετέχει στο διαγωνισμό Μις Τουρκία στις 2 Ιουνίου 2011 στο TIM Show Centre καταλαμβάνοντας τη δεύτερη θέση και το δικαίωμα να εκπροσωπήσει την Τουρκία στο διαγωνισμό Μις Κόσμος. Με τη συμμετοχή της στο διαγωνισμό, η χώρα της κέρδισε το ειδικό βραβείο World Designer Award.

## Εργογραφία
;

### Τηλεόραση

### Κινηματογράφος

### Videoclips

## Παραπομπές


Κατηγορία:Τούρκισσες ηθοποιοί
Εθνική Αζερμπαϊτζάν (ποδόσφαιρο ανδρών)

Η **εθνική ομάδα ποδοσφαίρου του Αζερμπαϊτζάν** εκπροσωπεί το Αζερμπαϊτζάν στις διεθνείς διοργανώσεις του αθλήματος και διευθύνεται από την Ομοσπονδία Ποδοσφαιρικών Ενώσεων Αζερμπαϊτζάν που είναι η διοικούσα αρχή για το ποδόσφαιρο στη χώρα.

## Ιστορία
Το Αζερμπαϊτζάν είναι μια από τις πιο πρόσφατες εθνικές ομάδες στον κόσμο, αφού προήλθε το 1992, μετά από τη διάλυση της Σοβιετικής Ένωσης. Στη μικρή ιστορία της, δεν έχει καταφέρει να προκριθεί σε τελικές φάσεις για το Παγκόσμιο Κύπελλο ή για το Ευρωπαϊκό πρωτάθλημα ποδοσφαίρου.

## Στάδιο
Η εθνική ποδοσφαίρου του Αζερμπαϊτζάν είχε ως έδρα, το Στάδιο Τοφίκ Μπαχράμοβ στην πρωτεύουσα Μπακού. Όμως δεν πληρούσε τα κριτήρια της UEFA και πλέον έδρα της εθνικής, είναι είτε το Στάδιο Λανκαράν Σίτι, στην ομώνυμη πόλη, είτε το Ντάλγκα Αρένα, στο Μπακού.

## Στατιστικά
Πρώτος ποδοσφαιριστής όλων των εποχών σε συμμετοχές είναι ο Ρασάντ Σαντίγκοβ με 83 εμφανίσεις, ενώ πρώτος σκόρερ είναι ο Γκούρμπαν Γκουρμπάνοφ με 14 γκολ.

## Παραπομπές

## Εξωτερικοί σύνδεσμοι
* Επίσημη ιστοσελίδα

Κατηγορία:Εθνική Αζερμπαϊτζάν (ποδόσφαιρο)
Ρομανική τέχνη

Ο όρος **ρομανική τέχνη** (ή *ρομανικός ρυθμός*, παλαιότερα *ρωμανική τέχνη*, *ρωμανικός ρυθμός*) αναφέρεται στο καλλιτεχνικό ρεύμα που κυριάρχησε στη μεσαιωνική Ευρώπη από τον 11ο έως τις πρώτες δεκαετίες του 13ου αι. και εκφράστηκε κυρίως στην εκκλησιαστική αρχιτεκτονική και γλυπτική, λιγότερο στη μνημειακή ζωγραφική, την εικονογράφηση χειρογράφων και τη μικροτεχνία. Ονομάστηκε έτσι τον 19ο αι. λόγω της καταγωγής κάποιων χαρακτηριστικών της από τη ρωμαϊκή τέχνη, όπως αντίστοιχα ονομάστηκαν ρομανικές γλώσσες όσες κατάγονταν από τα λατινικά. Η ρομανική τέχνη είναι η πρώτη που απλώθηκε σε ολόκληρη την καθολική Ευρώπη, από τη Σκανδιναβία έως την Ιβηρική Χερσόνησο και τη Σικελία, συμπεριλαμβανομένων και των Βρετανικών Νησιών, όπου είναι περισσότερο γνωστή ως «νορμανδική» επειδή εκεί την έφεραν οι Νορμανδοί από την ηπειρωτική Ευρώπη.

Ο ρομανικός ρυθμός επανέφερε στην αρχιτεκτονική και τη γλυπτική της δυτικής Ευρώπης τη μνημειακότητα, που είχε υποχωρήσει μετά την κατάλυση της Ρωμαϊκής Αυτοκρατορίας και την παρακμή της τέχνης της. Η μνημειακότητα επιτεύχθηκε κυρίως με την εφαρμογή του θολωτού κατασκευαστικού συστήματος, που ήταν ήδη διαδεδομένο στη ρωμαϊκή αρχιτεκτονική. Σε σχέση με το σύστημα «δοκού επί στύλων» των παλαιότερων ξυλόστεγων μεσαιωνικών ναών, οι θόλοι και τα τόξα αυτού του συστήματος μπορούσαν να καλύψουν ναούς μεγαλύτερου μεγέθους με βαρειά, λίθινη στέγη και έτσι να δημιουργήσουν επιβλητικά κτήρια μνημειακών διαστάσεων.

Άλλες σημαντικές καινοτομίες του νέου ρυθμού ήταν
* η εισαγωγή της γλυπτής διακόσμησης στις πύλες και τα κιονόκρανα των ναών,
* η παραγωγή, για πρώτη φορά μετά από την παρακμή της ρωμαϊκής τέχνης, αυτόνομων περίοπτων γλυπτών 
* η τυποποίηση στην εικονογραφία και 
* οι ψηλόλιγνες, συχνά εξωτικές μορφές με διακοσμητικά επεξεργασμένη γράμμωση της κόμμωσης και των πτυχών του ενδύματος.

Οι καταβολές της ρομανικής τέχνης εντοπίζονται αφενός στην κλασική ρωμαϊκή και την παλαιοχριστιανική παράδοση στην απόδοση της ανθρώπινης μορφής, όπου δέχτηκε και βυζαντινές επιρροές, και αφετέρου στη αντικλασική γραμμικότητα και διακοσμητικότητα της τέχνης των γερμανικών φύλων που είχαν κατακλύσει την Ευρώπη κατά τις Μεγάλες Μεταναστεύσεις. Άμεσοι πρόγονοί της θεωρούνται οι λεγόμενες μεσαιωνικές Αναγεννήσεις, η Καρολίδεια (8ος-9ος αι.) και η Οθώνεια (10ος-11ος αι.), οι οποίες ωστόσο δεν γνώρισαν την ευρεία διάδοση που γνώρισε η ρομανική τέχνη σε ολόκληρη την καθολική Ευρώπη.

## Βιβλιογραφία
* R. Toman – Α. Bednorz (επιμ.), *Die Kunst der Romanik. Architektur, Skulptur, Malerei*, Köln 1996.

## Παραπομπές



*
Έργο (φυσική)

Το **έργο** είναι όρος της Φυσικής, που σε πολύ απλή απόδοση, εκφράζει την ποσότητα της ενέργειας που παράγεται ή καταναλώνεται από ένα σώμα κατά τη διάρκεια μιας μεταβολής στην κινητική του κατάσταση. Είναι το γινόμενο μιας δύναμης επί τη μετατόπιση του σημείου εφαρμογής της που έχουν κοινή διεύθυνση. Εναλλακτικά, μπορεί να ειπωθεί ότι είναι η ενέργεια που μια δύναμη μεταφέρει σε ένα κινούμενο σώμα. Συμβολίζεται με το αγγλικό γράμμα **W** και μετριέται σε Joule.

: W = \int_{C} \vec F \cdot d\vec{s} \,\!

## Ορισμός
Το έργο ως φυσικό μέγεθος εκφράζει την ενέργεια που μεταφέρεται από ένα σώμα σε ένα άλλο ή που μετατρέπεται από μια μορφή σε μια άλλη. Συμβολίζεται με το γράμμα **W** (από τον αντίστοιχο αγγλικό όρο *Work*). Μονάδα μέτρησης του έργου στο S.I. είναι το 1 Joule. (1 N·m)

## Έργο δύναμης
### Σταθερή δύναμη
Το έργο μιας σταθερής δύναμης F ορίζεται ως το γινόμενο της δύναμης F (σε Ν) επί τη μετατόπιση x (σε m).

: W_F = Fx

Εάν η δύναμη F σχηματίζει γωνία θ με τη μετατόπιση, τότε το έργο ισούται με το έργο της συνιστώσας Fx της δύναμης F. Δηλαδή:

: W_F = W_{F_x} = Fx \cos{\theta}
μικρογραφία|Η δύναμη w ισούται με την F_1 και η συνιστώσα δύναμη F_2 παράγει έργο. Η δύναμη F_2 ισούται με cos(θ)F, οπότε παράγει έργο ίσο με cos(θ)F*Δx. Η δύναμη F_1 δεν παράγει έργο γιατί το σώμα δεν κινείται σε αυτή τη διεύθυνση.
### Μεταβαλλόμενη δύναμη
Ωστόσο, αν η δύναμη είναι μεταβαλλόμενη, τότε το έργο της υπολογίζεται χρησιμοποιώντας τη συνάρτηση F(x) δύναμης-μετατόπισης και ολοκληρώνοντάς την πάνω στη μετατόπιση.

## Έργο και κινητική ενέργεια
### Θεώρημα μεταβολής κινητικής ενέργειας
Η μεταβολή της κινητικής ενέργειας ενός σώματος (ΔΚ) ισούται με το αλγεβρικό άθροισμα των έργων όλων των δυνάμεων που δρουν πάνω του ή, ισοδύναμα, είναι ίση με το έργο της συνισταμένης δύναμης:

: \Delta K = \Sigma W_F = W_{F_{o \lambda}}

## Θερμοδυναμική
Στη θερμοδυναμική το έργο ορίζεται κάπως διαφορετικά από ό,τι στην κινηματική, και έχει να κάνει με μεταβολές όγκου του αερίου που μελετάμε.

### Αντιστρεπτή μεταβολή
Το έργο ενός αερίου σε μια αντιστρεπτή μεταβολή είναι η ενέργεια που ανταλλάσσει το αέριο με το περιβάλλον λόγω της μεταβολής του όγκου του. Δίνεται από τον τύπο: δW=pdV, όπου p είναι η πίεση που ασκεί το αέριο και ΔV η μεταβολή του όγκου του. Από την παραπάνω σχέση είναι φανερό ότι το έργο είναι θετικό όταν το αέριο εκτονώνεται (αυξάνεται ο όγκος του) και αρνητικό όταν συμπιέζεται (μειώνεται ο όγκος του). Επίσης το έργο σε μια αντιστρεπτή μεταβολή είναι αριθμητικά ίσο με το εμβαδόν της επιφάνειας μεταξύ της γραφικής παράστασης της μεταβολής και του άξονα V, στο διάγραμμα P-V. Στην ισόχωρη αντιστρεπτή μεταβολή, όπου δεν έχουμε μεταβολή όγκου, το έργο είναι μηδέν.

## Βιβλιογραφία
* *Φυσική Γενικής Παιδείας*, Α' Γενικού Λυκείου

## Εξωτερικοί σύνδεσμοι
* 
* 

Κατηγορία:Δύναμη
Κατηγορία:Ενέργεια
Κατηγορία:Θεμελιώδεις έννοιες της φυσικής
Κατηγορία:Μήκος
Έργο

**Έργο** είναι το ωφέλιμο αποτέλεσμα μιας ενέργειας. Μπορεί να είναι:

*Έργο (φυσική): Η ενέργεια που μεταφέρεται από το ένα σώμα ή πεδίο σε ένα άλλο μέσω της άσκησης δύναμης
*Έργο (δημιουργία): Οποιοδήποτε ανθρώπινο δημιούργημα, αποτέλεσμα της εργασίας
**θεατρικό έργο
**Κινηματογραφικό έργο
Εθνική Εσθονίας (ποδόσφαιρο ανδρών)

Η **εθνική ομάδα ποδοσφαίρου της Εσθονίας** εκπροσωπεί την Εσθονία στις διεθνείς διοργανώσεις του αθλήματος και διευθύνεται από την Εσθονική Ομοσπονδία Ποδοσφαίρου που είναι η διοικούσα αρχή για το ποδόσφαιρο στη χώρα.

## Ιστορία
Η Εσθονία προϋπήρξε ως εθνική ομάδα από το 1918, πριν την ένωσή της με τη Σοβιετική Ένωση το 1940. Έως τότε δεν κατάφερε να προκριθεί σε τελικές φάσεις για το Παγκόσμιο Κύπελλο ή για το Ευρωπαϊκό Πρωτάθλημα Ποδοσφαίρου, κάτι που δεν έχει καταφέρει ούτε και μετά τη διάλυση της Σοβιετικής Ένωσης, το 1992 και μετά, όπου επέστρεψε ως ανεξάρτητη χώρα και σε επίπεδο εθνικών ομάδων ποδοσφαίρου.

## Στάδιο
Έχει ως έδρα το Στάδιο, Α. Λε Κοκ Αρένα, που βρίσκεται στο Τάλιν, πρωτεύουσα της χώρας, με χωρητικότητα 14.336 θέσεις.

## Στατιστικά
Πρώτος ποδοσφαιριστής όλων των εποχών σε συμμετοχές είναι ο Μάρτιν Ρέιμ με 157 εμφανίσεις, ενώ πρώτος σκόρερ είναι ο Αντρές Όπερ με 38 γκολ.

## Δείτε επίσης
* Εθνική Εσθονίας (ποδόσφαιρο γυναικών)
* Εθνική Εσθονίας Κ-23 (ποδόσφαιρο ανδρών)
* Εθνική Εσθονίας Κ-21 (ποδόσφαιρο ανδρών)
* Εθνική Εσθονίας Κ-19 (ποδόσφαιρο ανδρών)
* Εθνική Εσθονίας Κ-17 (ποδόσφαιρο ανδρών)
* Εθνικές Ομάδες Νέων Εσθονίας Κ-18, Κ-16, Κ-15 (ποδόσφαιρο ανδρών)

## Εξωτερικοί σύνδεσμοι

* Επίσημη Ιστοσελίδα Ομοσπονδίας (στα Εσθονικά)

Κατηγορία:Εθνική Εσθονίας (ποδόσφαιρο)
Στοιχείο Περιόδου 2

Ένα **στοιχείο περιόδου 2** είναι στοιχείο στη δεύτερη περίοδο (σειρά) του περιοδικού πίνακα. Έχει οκτώ στοιχεία: λίθιο, βηρύλλιο, βόριο, άνθρακας, άζωτο, οξυγόνο, φθόριο και νέον.

Κατηγορία:Περιοδικός πίνακας
Γεώργιος Ραιδεστηνός Β΄

Ο **Γεώργιος Ραιδεστηνός Β΄** (Ραιδεστός, 1833 - Κωνσταντινούπολη, 1889) υπηρέτησε την Μεγάλη του Χριστού Εκκλησία σαν Λαμπαδάριος, όταν ο Στέφανος ο Λαμπαδάριος ασθενούσε. Υπήρξε αμίμητος εκτελεστής της Ψαλτικής Τέχνης, και δεν υστερούσε από κανέναν των συγχρόνων του ψαλτών. Ήταν ιδιαίτερα φημισμένος για το αρχαΐζον Πατριαρχικό μουσικό του ύφος.
## Βιογραφία
Γεννήθηκε το 1833 στη Ραιδεστό, όπου και διδάχθηκε για πρώτη φορά μουσική. Τελειοποίησε τις σπουδές του στην Κωνσταντινούπολη δίπλα στον πρωτοψάλτη της Μεγάλης του Χριστού Εκκλησίας Κωνσταντίνο Βυζάντιο, κατόπιν συστάσεως του εφησυχαζομένου τότε στην Αντιγόνη πρώην Πατριάρχη Κωνσταντινουπόλεως Κωνσταντίνου Α' του Σιναίου.

Διετέλεσε ιεροψάλτης σε διάφορες εκκλησίες τού Πατριαρχείου Κωνσταντινουπόλεως. Το 1863, όταν ήταν Πατριάρχης ο Σωφρόνιος Γ´, αναδείχθηκε Λαμπαδάριος της Μεγάλης Εκκλησίας· ως Πρωτοψάλτης υπηρετούσε τότε ο Ιωάννης ο Βυζάντιος. Στις 2 Φεβρουαρίου 1871, με Πατριάρχη τον Γρηγόριο ΣΤ´ διαδέχθηκε τον Σταυράκη Γρηγοριάδη στη θέση του Πρωτοψάλτη, στην οποία και παρέμεινε μέχρι 4 Νοεμβρίου του 1875.

Αποσύρθηκε από το Πατριαρχείο κατά τον Οκτώβριο του 1876 και χοροστάτησε στον Γαλατά στις εκκλησίες του Αγίoυ Ιωάννου των Χίων, του Αγίoυ Νικολάου και του Σωτήρος Χριστού, στην εκκλησία της Αγίας Τριάδος στο Πέραν και κατά το τέλος του βίου του στην εκκλησία του Αγίoυ Νικολάου στο Τσιβαλί.

Διετέλεσε για μια τετραετία (1880 - 1884) πρόεδρος του Ελληνικού Μουσικού Συλλόγου στον Γαλατά και διευθυντής και καθηγητής της Μουσικής Σχολής του Συλλόγου (1882). Ανέδειξε λίγους, αλλά αξιόλογους μαθητές. Απεβίωσε στην Κωνσταντινούπολη κατά τον Αύγουστο του 1889.

## Έργα
Ο Γεώργιος Ραιδεστηνός Β΄ εργάστηκε και συνείσφερε σε όλα τα μαθήματα της ενιαυσίας ακολουθίας. Συνέθεσε αρκετούς ύμνους που ξεχωρίζουν για το μέλος και τη γλυκύτητά τους. Εξέδωσε δύο μουσικά βιβλία, σε ένα από αυτά βρίσκονται οι ασματικές ακολουθίες της Μεγάλης Εβδομάδος και του Πεντηκοσταρίου μετὰ της τυπικής διατάξεως.

Θαυμάσια άσματά του εκδόθηκαν στο *«Μουσικὸν Ἀπάνθισμα»* του Δημητρίου Κυφιώτου (1894), στο *«Ἕν ἄνθος τῆς καθ ἡμᾶς ἐκκλησιαστικῆς μουσικῆς»* του Αγαθαγγέλου Κυριαζίδου (1896) και στην *«Φόρμιγγα»* μια Αθηναϊκή μουσική εφημερίδα.

## Παραπομπές


## Εξωτερικοί σύνδεσμοι
* 
* 

Κατηγορία:Έλληνες ψάλτες
Κατηγορία:Έλληνες συνθέτες
Κατηγορία:Έλληνες μουσικολόγοι
Περίοδος (περιοδικού πίνακα)

Μία **περίοδος** του Περιοδικού Πίνακα είναι οποιαδήποτε οριζόντια σειρά στοιχείων. Τα στοιχεία είναι σε συγκεκριμένη περίοδο όλα κατά αύξοντα έναν προς ένα ατομικό αριθμό. Τα στοιχεία στην ίδια περίοδο είναι πολύ μεταλλικά στα αριστερά, και μη μεταλλικά προς τα δεξιά. Καθώς πηγαίνετε σε μια περίοδο προς τα δεξιά, το μέγεθος του ατόμου μεγαλώνει, επειδή τα πρωτόνια και τα ηλεκτρόνια αυξάνονται. Συνολικά υπάρχουν 7 περίοδοι στον περιοδικό πίνακα.
 

Κατηγορία:Περιοδικός πίνακας
Ντοματίνι

Το **ντοματίνι** ή **ντοματάκι** είναι ποικιλία ντομάτας (Στρύχνον το λυκοπερσικόν) η οποία καλλιεργείται από το 1800 για τους πολύ μικρούς καρπούς της. Προέρχεται από το Περού και τη βόρεια Χιλή. Το μέγεθος των καρπών είναι περίπου ίσο με αυτό μίας μπάλας του γκολφ και έχουν σφαιρικό ή ελαφρός στενόμακρο σχήμα. Η πιο γνωστή ελληνική ποικιλία είναι το ντοματάκι Σαντορίνης.

## Ιστορία
Τα ντοματίνια καλλιεργούνταν από τους Αζτέκους του Μεξικού τουλάχιστον από τον 15ο αιώνα. Ένας καλόγερος εισήγαγε τα ντοματάκια στη Σαντορίνη τον 19ο αιώνα και από τότε άρχισαν να καλλιεργούνται ευρέως.

Τα ντοματίνια έγιναν δημοφιλή στις ΗΠΑ το 1919. Συνταγές με ντοματίνια μπορεί να δημοσιεύτηκαν πρώτη φορά σε άρθρα τη δεκαετία το 1960.

## Παραπομπές


## Εξωτερικοί σύνδεσμοι
* 
* 

Κατηγορία:Τομάτα
Όμνισπορτ Άπελντοορν

Το **Όμνισπορτ Άπελντοορν** είναι ένα ποδηλατοδρόμιο και κλειστό γήπεδο πολλαπλών χρήσεων στο Άπελντοορν της Ολλανδίας. 

Σχεδιασμένο από τους αρχιτέκτονες FaulknerBrowns η εγκατάσταση άνοιξε το 2008, και χωρίζεται σε δύο αίθουσες: μία αίθουσα ποδηλασίας που περιέχει 250 μ. πίστα ποδηλασίας και μία αίθουσα 200 μ. στίβου και πετοσφαίρισης. Το ποδηλατοδρόμιο έχει χωρητικότητα 5.000 θεατών, ενώ η αίθουσα πετοσφαίρισης και στίβου έχει χωρητικότητα 2000 θεατών. 

Το Όμνισπορτ Άπελντοορν χρησιμοποιείται κατά τη διάρκεια της ημέρας από το εκπαιδευτικό ίδρυμα ROC Aventus και είναι η έδρα των ομάδων πετοσφαίρισης και στίβου SV Ντιναμό Άπελντοορν και AV'34 αντίστοιχα. Η αίθουσα ποδηλασίας ήταν ο οικοδεσπότης του Παγκοσμίου Πρωταθλήματος Ποδηλασίας Πίστας UCI 2011.

Εκτός από το Όμνισπορτ, ένα παγοδρόμιο είναι υπό κατασκευή. Αυτό θα χρησιμοποιείται ως αίθουσα παγοδρομίου για έξι εβδομάδες κάθε χειμώνα.

## Εξωτερικοί σύνδεσμοι
*Επίσημη ιστοσελίδα

Κατηγορία:Ποδηλασία
Κατηγορία:Αθλητικές εγκαταστάσεις στην Ολλανδία
Κερυνίτης

Ο **Κερυνίτης** είναι ποταμός της Αχαΐας, ο οποίος πηγάζει από διακλαδώσεις του όρους Κερύνεια, και συγκεκριμένα από την περιοχή μεταξύ των χωριών Πλατανιώτισσα (Κλαπατσούνα) και Κερπινή του σημερινού δήμου Καλαβρύτων. Χύνεται στον Κορινθιακό κόλπο νοτιοανατολικά του Αιγίου. Είναι γνωστός επίσης με το όνομα **Μπουφούσκια**, ονομασία που οφείλεται στον ομώνυμο οικισμό από τον οποίο περνάει, λίγο πριν την έξοδό του στην πεδιάδα του Αιγίου. Στην θέση αυτή σχηματίζει ανοιχτό φαράγγι με ιδιαίτερα πλούσια ορνιθοπανίδα, που σύμφωνα με έρευνα του Εθνικού Μετσοβίου Πολυτεχνείου χρήζει άμεσης προστασίας ως τοπίο ιδιαίτερου φυσικού κάλλους.

## Σημειώσεις


## Παραπομπές


## Πηγές

* 

Κατηγορία:Ποταμοί της Αχαΐας
Γερμανικό Πρωτάθλημα Στίβου 1898

Το **Γερμανικό Πρωτάθλημα Στίβου 1898** (γερμ: *Deutsche Leichtathletik-Meisterschaften 1898*) ήταν η 1η διοργάνωση του Γερμανικού Πρωταθλήματος Στίβου, που διοργανώθηκε υπό την εποπτεία της Γερμανικής Ομοσπονδίας Στίβου (DLV). Η διοργάνωση πραγματοποιήθηκε στο Αμβούργο, στις 4 και στις 25 Σεπτεμβρίου του 1898.

Στο πρωτάθλημα διεξήχθησαν τρία αγωνίσματα ανδρών. Τα 100 μέτρα έλαβαν χώρα στις 4 Σεπτεμβρίου και τα 200 και 1500 μέτρα στις 25 Σεπτεμβρίου. 

Στον πίνακα των μεταλλίων την πρώτη θέση κατέκτησε η Αλτόνα ΦΚ 93 με 2 χρυσά ενώ την δεύτερη η Γκερμάνια Αμβούργου με 1 χρυσό.

Επιπλέον, την ίδια περίοδο στις 3 Ιουλίου στη Λειψία πραγματοποιήθηκε για πρώτη φορά μαραθώνιος σε γερμανικό έδαφος αποκαλούμενος ως Γερμανικός Μαραθώνιος (*Deutscher Marathonlauf*), ο οποίος μέχρι το 1924 δεν ανήκε στο πρωτάθλημα, αλλά ήταν ανεξάρτητος. Ο *Γερμανικός Μαραθώνιος* είναι σήμερα ο Μαραθώνιος της Λειψίας.

Στη διοργάνωση πραγματοποιήθηκαν τα πρώτα Ρεκόρ Πρωταθλήματος και το πρώτο Εθνικό ρεκόρ στα 200 μέτρα, καταρρίφθηκε το Εθνικό ρεκόρ στα 1500 μέτρα και ισοφαρίστηκε το Εθνικό ρεκόρ στα 100 μέτρα. 

Οι πρώτοι πρωταθλητές ήταν ο Πολ Φίσερ και ο Φραντς Ντουνέ. Ο Πολ Φίσερ κέρδισε δύο χρυσά μετάλλια, στα 100 και στα 200 μέτρα, ισοφάρησε το Εθνικό ρεκόρ στα 100 μέτρα που είχε πραγματοποιήσει ο Φριτς Χόφμαν στα 100 μέτρα στους Ολυμπιακούς Αγώνες του 1896 στην Αθήνα με επίδοση 12.2, και δημιούργησε νέο Εθνικό ρεκόρ στα 200 μέτρα. Στα 1500 μέτρα ο πρωταθλητής Φραντς Ντουνέ κατέρριψε με επίδοση 4:26.2 το Εθνικό ρεκόρ που κατείχε ο Καρλ Γκαλ (4:39.0) στα 1500 μέτρα στους Ολυμπιακούς Αγώνες του 1896.

## Πρόγραμμα αγωνισμάτων



## Αποτελέσματα
1898 | 1899 | 1900

## Πίνακας μεταλλίων

## Μετέχοντες σύλλογοι

*Αλτόνα ΦΚ 93
*Γκερμάνια Αμβούργου

## Δείτε επίσης
*Γερμανικός Μαραθώνιος 1898

## Βιβλιογραφία
*Fritz Steinmetz: *75 Χρόνια Γερμανικό Πρωτάθλημα Στίβου (1898–1972)*. Bartels und Wernitz, Βερολίνο 1973, ISBN 3-87039-956-2.

## Εξωτερικοί σύνδεσμοι
* Γερμανικό Πρωτάθλημα Στίβου (έως 2003) στο sport-komplett.de

Κατηγορία:Γερμανικά Πρωταθλήματα Στίβου
Κατηγορία:Στίβος το 1898
Κατηγορία:Αμβούργο
Γερμανικό Πρωτάθλημα Στίβου 1899

Το **Γερμανικό Πρωτάθλημα Στίβου 1899** ήταν η 2η διοργάνωση του Γερμανικού Πρωταθλήματος Στίβου, που διοργανώθηκε υπό την εποπτεία της Γερμανικής Ομοσπονδίας Στίβου (DLV). Η διοργάνωση πραγματοποιήθηκε σε τρεις διαφορετικές πόλεις: το Στρασβούργο (που σήμερα ανήκει στη Γαλλία), το Μπράουνσβαϊγκ και το Πφόρτσχαϊμ, στις 14 Μαΐου, στις 6 Αυγούστου και στις 24 Σεπτεμβρίου του 1899.

Στο πρωτάθλημα διεξήχθησαν τρία αγωνίσματα ανδρών, τα ίδια με αυτά του 1898. Τα 100 μέτρα έλαβαν χώρα στο Στρασβούργο στις 14 Μαΐου, τα 200 μέτρα στο Μπράουνσβαϊγκ στις 6 Αυγούστου και τα 1500 μέτρα στο Πφόρτσχαϊμ στις 24 Σεπτεμβρίου. 

Στον πίνακα των μεταλλίων τις πρώτες θέσεις κατέκτησαν οι σύλλογοι Γκερμάνια Αμβούργου, ΒφΣ Εξέλσιορ Βερολίνου και Κολέγιο Νιουνχάιμ Χαϊδελβέργης. Η ΒφΣ Εξέλσιορ Βερολίνου και το Κολέγιο Νιουνχάιμ Χαϊδελβέργης μπήκαν για πρώτη φορά στον πίνακα μεταλλίων του Γερμανικού Πρωταθλήματος με τα χρύσα. 

Στα 100 και στα 200 μέτρα υπήρξαν δύο νέοι πρωταθλητές, ο Άρνολντ Λάντφογκτ και ο Καρτ Ντόερι αντίστοιχα, ενώ στα 1500 μέτρα ο Φραντς Ντουνέ κατέκτησε τον δεύτερο συνεχόμενο τίτλο στο αγώνισμα.

## Πρόγραμμα αγωνισμάτων



## Αποτελέσματα
thumb|right|Ο πρωταθλητής στα 100 μέτρα, Άρνολντ Λάντφογκτ ο δεύτρος από δεξιά στο κέντρο.

## Πίνακας μεταλλίων

## Συμμετέχοντες σύλλογοι

*Γκερμάνια Αμβούργου
*ΒφΣ Εξέλσιορ Βερολίνου
*Κολέγιο Νιουνχάιμ Χαϊδελβέργης

## Βιβλιογραφία
*Fritz Steinmetz: *75 Χρόνια Γερμανικό Πρωτάθλημα Στίβου (1898–1972)*. Bartels und Wernitz, Βερολίνο 1973, ISBN 3-87039-956-2.

## Εξωτερικοί σύνδεσμοι
* Γερμανικό Πρωτάθλημα Στίβου (έως 2003) στο sport-komplett.de

Κατηγορία:Γερμανικά Πρωταθλήματα Στίβου
Κατηγορία:Στίβος το 1899
Ποδοσφαιρική Ένωση Σάαρλαντ

Η **Ποδοσφαιρική Ένωση Σάαρλαντ** (γερμανικά: *Saarländischer Fußballverband*, SFV) είναι διοικητικό όργανο όσον αφορά το άθλημα του ποδοσφαίρου στο γερμανικό κρατίδιο του Σάαρλαντ. Η έδρα της βρίσκεται στο Σααρμπρύκεν και είναι υπεύθυνη για τη διεξαγωγή των ποδοσφαιρικών διοργανώσεων του κρατιδίου, των πρωταθλημάτων όπως και του θεσμού του κυπέλλου. Η SFV υπάγεται στη Νοτιοδυτική Περιφερειακή Ποδοσφαιρική Ένωση και αποτελεί ένα από τα 21 μέλη της Γερμανικής Ποδοσφαιρικής Ομοσπονδίας.

## Ιστορία
Ο οργανισμός ιδρύθηκε στις 25 Ιουλίου του 1948 στο Σούλτσμπαχ/Σάαρ από τον Χέρμαν Νόεμπεργκερ ως **Ποδοσφαιρική Ομοσπονδία Σάαρλαντ** (*Saarländischer Fußballbund*, SFB) του τυπικά ανεξάρτητου κρατιδίου Σάαρλαντ το 1948. Από το 1950 έως το 1956, η SFB ήταν ανεξάρτητο μέλος της Παγκόσμιας Ομοσπονδίας Ποδοσφαίρου (FIFA) και διατηρούσε τη δική της εθνική ομάδα ποδοσφαίρου. Στα προκριματικά για το Παγκόσμιο Κύπελλο του 1954, το Σάαρλαντ αγωνίστηκε εναντίον της Γερμανίας και τερμάτισε στη δεύτερη θέση του ομίλου πάνω από τη Νορβηγία.

Η SFB είχε στη σύντομη ιστορία της, μία εκπροσώπηση σε διεθνές διασυλλογικό επίπεδο στο Κύπελλο Πρωταθλητριών Ευρώπης. Την περίοδο 1955-1956 η ΦΚ Σααρμπρύκεν αγωνίστηκε στο Κυπέλλου Πρωταθλητριών ως πρωταθλήτρια Σάαρλαντ. Εκεί, κέρδισε τη ΑΚ Μίλαν στο πρώτο παιχνίδι με 3-4 μέσα στο Μιλάνο, αλλά αποκλείστηκε μετά από μια ήττα στην έδρα της με 1-4. Στις 8 Ιουλίου 1956 η *Ποδοσφαιρική Ομοσπονδία Σάαρλαντ* (SFB) μετονομάστηκε σε *Ποδοσφαιρική Ένωση Σάαρλαντ* (SFV). Μετά την προσχώρηση του Σάαρ στην Ομοσπονδιακή Δημοκρατία της Γερμανίας (1η Ιανουαρίου 1957), η Ένωση παραιτήθηκε από τη FIFA και προσχώρησε στην Γερμανική Ποδοσφαιρική Ομοσπονδία.

Η Ποδοσφαιρική Ένωση του Σάαρλαντ το 2017 είχε 387 εγγεγραμμένους συλλόγους που έχουν συνολικά 114.715 μέλη. 2.954 ομάδες λαμβάνουν μέρος στις διοργανώσεις της Ένωσης. Η έδρα της Ένωσης βρίσκεται στο αθλητικό σχολείο "Χέρμαν Νόεμπεργκερ" στο Σααρμπρύκεν.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ποδοσφαιρικές ομοσπονδίες Γερμανίας
Κατηγορία:Αθλητικοί οργανισμοί που ιδρύθηκαν το 1948
Εθνική Αγίου Μαρίνου (ποδόσφαιρο ανδρών)

Η **εθνική ομάδα ποδοσφαίρου του Αγίου Μαρίνου** εκπροσωπεί τον Άγιο Μαρίνο στις διεθνείς διοργανώσεις του αθλήματος και διευθύνεται από την Ποδοσφαιρική Ομοσπονδία Αγίου Μαρίνου που είναι η διοικούσα αρχή για το ποδόσφαιρο στην χώρα.

## Ιστορία
Το πρώτο επίσημο παιχνίδι που έπαιξε ο Άγιος Μαρίνος, ήταν μια ήττα με 4-0, στα Προκριματικά του Ευρωπαϊκού Πρωταθλήματος, το 1990 εναντίον της Ελβετίας. Πιο πριν, είχε χάσει από την Ολυμπιακή ομάδα του Καναδά, με 1-0, το 1986, αλλά αυτό το ματς, δεν ήταν επίσημο. Από τότε που έκανε το ντεμπούτο της στις διεθνείς διοργανώσεις η εθνική Αγίου Μαρίνου δεν έχει καταφέρει να προκριθεί σε τελική φάση είτε για το Παγκόσμιο Κύπελλο είτε για το Ευρωπαϊκό πρωτάθλημα ποδοσφαίρου.

## Στάδιο
Ως έδρα χρησιμοποιεί το Στάδιο Ολίμπικο το οποίο έχει χωρητικότητα 7.000 θέσεις.

## Στατιστικά
Πρώτος ποδοσφαιριστής όλων των εποχών σε συμμετοχές είναι ο Νταμιάνο Βανούτσι με 68 εμφανίσεις, ενώ πρώτος σκόρερ είναι ο Άντι Σελβά, με 8 γκολ.

## Παραπομπές

## Εξωτερικοί σύνδεσμοι
* Επίσημη Ιστοσελίδα Ομοσπονδίας

Κατηγορία:Εθνική Αγίου Μαρίνου (ποδόσφαιρο)
Γαλλικό Πρωτάθλημα Στίβου 1888

Το **Γαλλικό Πρωτάθλημα Στίβου 1888** (γαλλ: *Championnats de France d'athlétisme 1888*) ήταν η 1η διοργάνωση του Γαλλικού Πρωταθλήματος Στίβου, που διοργανώθηκε υπό την εποπτεία της Ένωσης Γαλλικών Αθλητικών Σωματείων (*Union des sociétés françaises de sports athlétiques*) που ιδρύθηκε στις 20 Νοεμβρίου του 1887 από τους παριζιάνικους συλλόγους Ρασίνγκ Κλαμπ ντε Φρανς και Σταντ Φρανσαί. Η διοργάνωση πραγματοποιήθηκε στο στάδιο Κρουά-Κατελάν στο Παρίσι στις 29 Απριλίου του 1888. Το αγώνισμα του στιπλ (4000 μέτρα) έλαβε χώρα στις 12 Φεβρουαρίου στη Λε Βεζινέ (Le Vésinet).

Στο πρώτο Γαλλικό Πρωτάθλημα Στίβου διεξήχθησαν 5 αγωνίσματα ανδρών και οι επιδόσεις που σημειώθηκαν στα αγωνίσματα αυτά έχουν καταγραφεί ως τα πρώτα ρεκόρ πρωταθλήματος. Ο Ρενιέ Καβαλί και ο Μορίς Ντεζό κέρδισαν δύο τίτλους. Στον πίνακα των μεταλλίων την πρώτη θέση κατέκτησε η Ρασίνγκ Κλαμπ ντε Φρανς με 5 χρυσά μετάλλια και 1 χάλκινο.

## Αποτελέσματα
1888 | 1889 | 1890 
thumb|Ο πρωταθλητής στα 120 μέτρα με εμπόδια, Αντόλφ ντε Παλισό.

## Πίνακας μεταλλίων

center|350px|thumb|Ο πρωταθλητής στα 100 μέτρα, Ρενέ Καβαλί.
## Παραπομπές


## Εξωτερικοί σύνδεσμοι
* Οι φιναλίστ του Γαλλικού Πρωταθλήματος Στίβου - 1888 έως 1969 στο cdm.athle.com 

Κατηγορία:Γαλλικά Πρωταθλήματα Στίβου
Κατηγορία:Στίβος το 1888
Κατηγορία:Αθλητισμός στο Παρίσι
Κατηγορία:Λε Βεζινέ
Σπύρος Μούρτος

Ο **Σπύρος Μούρτος** (Ιτέα Φωκίδας, 5 Δεκεμβρίου 1990) είναι Έλληνας επαγγελματίας καλαθοσφαιριστής. Διαθέτει ύψος 1,99 μέτρα και αγωνίζεται στις θέσεις του σούτινγκ γκαρντ και σμολ φόργουορντ, για τον Ιωνικό Νίκαιας.

## Σταδιοδρομία
Ο Μούρτος ξεκίνησε να ασχολείται συστηματικά με το άθλημα, στα τμήματα υποδομής του Γ.Σ. Ιτέας, συμμετέχοντας στην παιδική, εφηβική, αλλά και την ανδρική ομάδα του συλλόγου. Έχει στεφθεί Πρωταθλητής Ε.Σ.ΚΑ.Σ.Ε. τόσο με την παιδική, όσο και με την εφηβική ομάδα της Ιτέας. Τον Ιούλιο του 2007 εντάχθηκε στο δυναμικό της εφηβικής ομάδας του Άρη Θεσσαλονίκης, μετά την προτροπή του νομικού -τότε- συμβούλου της Κ.Α.Ε., κ. Αρχανιωτάκη. Ο σύνδεσμος βετεράνων καλαθοσφαιριστών του Άρη πίστεψε στο ταλέντο του και, μάλιστα, για ένα διάστημα τον βοήθησε οικονομικά, καλύπτοντας έξοδα των σπουδών του (είχε περάσει στο Πανεπιστήμιο Μακεδονίας στο τμήμα Οργάνωσης και Διοίκησης Επιχειρήσεων). Την περίοδο αυτή, συμμετείχε στον τελικό του Εφηβικού Πρωταθλήματος της Ε.ΚΑ.Σ.Θ. κόντρα στο Μαντουλίδη.

Σε ηλικία 18 ετών, ο Αντρέα Ματσόν εισηγήθηκε την υπογραφή επαγγελματικού συμβολαίου με τον Άρη τον Ιανουάριο του 2009. Το επόμενο καλοκαίρι ο παίκτης συμμετείχε στο Πανευρωπαϊκό Πρωτάθλημα Νέων Ανδρών στη Ρόδο όπου κατέκτησε με τους συμπαίκτες του το χρυσό μετάλλιο. Την επόμενη χρονιά συμμετείχε και πάλι στο Ευρωπαϊκό Πρωτάθλημα Νέων Ανδρών της Κρικβένιτσα. Σε συλλογικό επίπεδο δεν πήρε πολλές συμμετοχές, με αποτέλεσμα να δοθεί δανεικός το 2010-11 στον ΟΦΗ με τον οποίο κατέκτησε το Πρωτάθλημα Β' Εθνικής. Το 2011-12, εστάλη στους Ικάρους Σερρών που αγωνίζονταν στην Α2 Εθνική. Το καλοκαίρι του 2012 έληξε ο δανεισμός του και ο παίκτης ξεκίνησε να αγωνίζεται στην Α1 Εθνική με τον Άρη, όπου και την περίοδο 2014-2015, με προπονητή τον Δημήτρη Πρίφτη, έγινε αρχηγός της ομάδας.

Στις 7 Ιουνίου 2016, ανανέωσε το συμβόλαιο του με τον Άρη για τρία ακόμη χρόνια.

Το καλοκαίρι του 2018 συμφώνησε με τον Ήφαιστο Λήμνου, και έγινε ο αρχηγός της ομάδας.

Στις 25 Αυγούστου 2020, ανακοινώθηκε από την Λάρισα. Με την Λάρισα μέτρησε 4,6 πόντους κατά μέσο όρο σε 22 αναμετρήσεις.

Στις 17 Σεπτεμβρίου 2021, ανακοινώθηκε από τον Ιωνικό Νίκαιας.

## Παραπομπές


## Εξωτερικοί σύνδεσμοι
* 
* Σπύρος Μούρτος, στατιστικά στην επίσημη ιστοσελίδα του Ε.Σ.Α.Κ.Ε.
* Spyridon Mourtos, προφίλ στην επίσημη ιστοσελίδα της FIBA Europe (U20 European Championship Men 2009).
* Spyros Mourtos, στατιστικά στην ιστοσελίδα ProBallers.com. 
* Spyros Mourtos, στατιστικά στην ιστοσελίδα ScoresWay.com. 

Κατηγορία:Έλληνες καλαθοσφαιριστές
Κατηγορία:Σούτινγκ γκαρντ
Κατηγορία:Σμολ φόργουορντ
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ΟΦΗ
Κατηγορία:Καλαθοσφαιριστές Ικάρων Σερρών
Κατηγορία:Καλαθοσφαιριστές Ηφαίστου Λήμνου
Κατηγορία:Καλαθοσφαιριστές Ιωνικού Νίκαιας
Κατηγορία:Καλαθοσφαιριστές Β΄ Εθνικής Ελλάδας
Κατηγορία:Καλαθοσφαιριστές Α2 Εθνικής Ελλάδας
Κατηγορία:Καλαθοσφαιριστές Α1 Εθνικής Ελλάδας
Ευθύμης Τσακαλέρης

Ο **Ευθύμης Τσακαλέρης**, γεννημένος στις 22 Ιουλίου 1989 στη Θεσσαλονίκη, είναι Έλληνας καλαθοσφαιριστής. Διαθέτει ύψος 2,07 μέτρα και αγωνίζεται στις θέσεις Power Forward και Center.

Ο Τσακαλέρης ξεκίνησε την καριέρα του από την Αναγέννηση Φλόγας. Το καλοκαίρι του 2009 συμμετείχε με την Εθνική Ελλάδος στο Πανευρωπαϊκό Πρωτάθλημα Νέων Ανδρών στη Ρόδο, κατακτώντας το χρυσό μετάλλιο. Την επόμενη περίοδο υπέγραψε συμβόλαιο με τον Πανελλήνιο με τα χρώματα του οποίου αγωνίστηκε στην Α1 Εθνική. Με την αθηναϊκή ομάδα συμμετείχε στο Final-4 του EuroCup το 2010. Την ίδια χρονιά έλαβε μέρος στο All Star Game 2010 στο Ηράκλειο με την ομάδα των «Κάτω των 22». Μετά από μία διετία παραμονής μετεγράφη στον ΠΑΟΚ όπου και αγωνίστηκε την περίοδο 2011-12, συμμετέχοντας και πάλι στο θεσμό του EuroCup. Ακολούθως μεταπήδησε το 2012 στην ομάδα του Άρη Θεσσαλονίκης.

## Παραπομπές


## Εξωτερικοί σύνδεσμοι
* 
* Ευθύμης Τσακαλέρης, στατιστικά στην επίσημη ιστοσελίδα του Ε.Σ.Α.Κ.Ε.
* Efthimios Tsakaleris, προφίλ στην επίσημη ιστοσελίδα της FIBA Europe (EuroChallenge 2010). 
* Efthimios Tsakaleris, στατιστικά στην ιστοσελίδα ProBallers.com. 
* Efthimios Tsakaleris, στατιστικά στην ιστοσελίδα ScoresWay.com. 



Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Αναγέννησης Φλόγας
Κατηγορία:Καλαθοσφαιριστές Πανελληνίου
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Πανελευσινιακού
Κατηγορία:Καλαθοσφαιριστές Ρεθύμνου
Κατηγορία:Καλαθοσφαιριστές Αρκαδικού
Κατηγορία:Καλαθοσφαιριστές Ιπποκράτη Κω
Κατηγορία:Καλαθοσφαιριστές Χαλκηδόνας
Κατηγορία:Καλαθοσφαιριστές Γέφυρας
Κατηγορία:Καλαθοσφαιριστές Αετών Βέροιας
Κατηγορία:Καλαθοσφαιριστές Μακεδονικού
Κατηγορία:Καλαθοσφαιριστές Πανσερραϊκού
Κατηγορία:Πάουερ φόργουορντ
Κατηγορία:Σέντερ
Κατηγορία:Έλληνες καλαθοσφαιριστές στο εξωτερικό
Εθνική Καζακστάν (ποδόσφαιρο ανδρών)

Η **εθνική ομάδα ποδοσφαίρου του Καζακστάν** εκπροσωπεί το Καζακστάν στις διεθνείς διοργανώσεις του αθλήματος και διευθύνεται από την Ποδοσφαιρική Ομοσπονδία Καζακστάν που είναι η διοικούσα αρχή για το ποδόσφαιρο στην χώρα.

## Ιστορία
Το Καζακστάν προήλθε το 1992, μετά από την διάλυση της Σοβιετικής Ένωσης. Αρχικά ήταν μέλος στην Ασιατική Συνομοσπονδία Ποδοσφαίρου. Από το 2002 και έπειτα είναι μέλος της UEFA. Στην μικρή ιστορία της, δεν έχει καταφέρει να προκριθεί σε τελικές φάσεις για το Παγκόσμιο Κύπελλο ή για το Ευρωπαϊκό πρωτάθλημα ποδοσφαίρου, αλλά ούτε και για το Ασιατικό Κύπελλο Εθνών Ποδοσφαίρου, από το 1992 έως το 2002.

## Στάδιο
Έδρα του Καζακστάν είναι το Στάδιο, Αστανά Αρένα, που βρίσκεται στην πρωτεύουσα Αστανά, με χωρητικότητα 30,000 θέσεων.

## Στατιστικά
Πρώτος ποδοσφαιριστής όλων των εποχών σε συμμετοχές είναι ο Σαμάτ Σμάκοφ με 76. Πρώτος σε γκολ είναι ο Ρουσλάν Μπαλτιέφ, με 13 γκολ.

## Εξωτερικοί σύνδεσμοι

* Επίσημη ιστοσελίδα 
* Προφίλ του Καζακστάν στο uefa.com

Κατηγορία:Εθνική Καζακστάν (ποδόσφαιρο)
Ζεμπ Κόλτερ

Ο **Γουέιν Μόρις Κόουν** (*Wayne Maurice Keown*, 29 Νοεμβρίου 1949) είναι Αμερικανός μάνατζερ επαγγελματιών παλαιστών, προγραμματιστής αγώνων πάλης και περιστασιακός επαγγελματίας παλαιστής. Είναι γνωστός ως **Ζεμπ Κόλτερ** και **Ντατς Μαντέλ**.

## Πρώτα Χρόνια
Ο Κόουν αποφοίτησε απο σχολή στην πολιτεία της Νότιας Καρολίνας. Έπειτα πολέμησε στον πόλεμο του Βιετνάμ.

## Καριέρα στη πάλη
Έκανε το ντεμπούτο του στην επαγγελματική πάλη το 1973. Μετά απο χρόνια στην ανεξάρτητη σκηνή της πάλης ο Κόουν έγινε γνωστός ως ο "Ντέρτι" Ντατς Μαντέλ. Το 1990 συμμετείχε στο WCW, όπου και έμεινε για ένα χρόνο, ενώ απο το 1994 μέχρι το 1997 συμμετείχε στο WWE ως μάνατζερ παλαιστών. Έπειτα, επέστρεψε στην ανεξάρτητη σκηνή έχοντας και την ιδιότητα του προγραμματιστή αγώνων. Το 2003 υπέγραψε με το TNA Wrestling, ως ατζέντης, παραγωγός και σεναριογράφος του σόου. Αποδεσμεύτηκε το 2009 και επέστρεψε ξανά στις μικρές επιχειρήσεις της πάλης.

Τον Φεβρουάριο του 2013 υπέγραψε με το WWE. Σύντομα εμφανίστηκε έχοντας το ψευδώνυμο "Ζεμπ Κόλτερ" και έγινε ο νέος μάνατζερ του Τζακ Σουάγκερ. Ο Κόλτερ υιοθέτησε τον ρόλο του εθνικιστή Αμερικανού, που μιλούσε υποτιμητικά για τους ξένους. Αργότερα συμμάχησαν με τον Αντόνιο Σεζάρο, ο οποίος μαζί μαζί με τον Σουάγκερ δημιούργησαν την ομάδα των "Αληθινών Αμερικάνων".

### Ως Μάνατζερ
Ήταν μάνατζερ των εξής παλαιστών:
* Τζακ Σουάγκερ
* Αντόνιο Σεζάρο
* Τζάστιν Μπράντσο
* Στιβ Κορίνο
* Μπλου Μπράδερς
 
## Πηγές
*https://web.archive.org/web/20130718072559/http://www.onlineworldofwrestling.com/bios/d/dutch-mantell/

Κατηγορία:Επαγγελματίες παλαιστές
Δημήτριος Γιαννακόπουλος (ΕΔΕΣ)

Ο **Δημήτριος** ή **Μήτσος Γιαννακόπουλος** (... - 5 Νοεμβρίου 1943) ήταν Έλληνας δικηγόρος, στέλεχος του ΕΔΕΣ Αθηνών. Ήταν υπέρμαχος της συνεργασίας με το ΕΑΜ. Δολοφονήθηκε για τη δράση του στις 5 Νοεμβρίου 1943.

## Νεανικά Χρόνια
Μεγάλωσε σε χωριό στη περιοχή των Καλαβρύτων. Σπούδαζε ενώ παράλληλα εργαζόταν ως εφημεριδοπώλης.

## Κατοχή
Στην Κατοχή ο Δημήτριος Γιαννακόπουλος ήταν εκδότης της εφημερίδας *Νέα Ζωή* και διευθυντής της εφημερίδας *Δημοκρατική Σημαία* που κυκλοφορούσαν τότε παράνομα. Τον καιρό των συγκρούσεων του ΕΔΕΣ με το ΕΑΜ ήταν υπέρμαχος της συνεργασίας και όχι της περαιτέρω ρήξης. Αντιτάχθηκε σφοδρά στον δοσιλογικό ΕΔΕΣ Αθηνών που συνεργαζόταν με την Κυβέρνηση και την συμμετοχή του στα τάγματα ασφαλείας.
### ΕΔΕΣ Αθήνας
Ο ΕΔΕΣ Αθηνών είχε διασπαστεί σε δύο πτέρυγες. Η μια συνεργαζόταν πλήρως με τις αρχές Κατοχής και η άλλη επέμενε στην αγωνιστική γραμμή. Ο Γιαννακόπουλος ανήκε στην *αγωνιστική* πτέρυγα του ΕΔΕΣ. Ο στρατιωτικός ηγέτης του ΕΔΕΣ Ναπολέων Ζέρβας από την Ήπειρο, αλληλογραφεί και με τις δύο πτέρυγες αν και η δοσιλογική πτέρυγα συνεργάζεται με την Ειδική Ασφάλεια και κυκλοφορούν λίστες προγραφών εναντίον του *αγωνιστικού* ΕΔΕΣ.

Το αποτέλεσμα ήταν να δολοφονηθεί για τις πολιτικές του θέσεις από τους συνεργάτες των κατοχικών δυνάμεων. Τον δολοφόνησε απόσπασμα ατόμων που έφεραν τα διακριτικά του ΕΛΑΣ ώστε να μεγαλώσει περισσότερο το χάσμα μεταξύ των δύο οργανώσεων. Η ΟΠΛΑ στην πρώτη προκήρυξη της ανέφερε το γεγονός και κατήγγειλε τους δολοφόνους ενώ υποσχέθηκε εκδίκηση.
Μεταξύ άλλων έγιναν πολλαπλές απόπειρες δολοφονίας άλλων στελεχών του αγωνιστικού ΕΔΕΣ όπως του Ελευθέριου Δέπου, Μανώλη Λιτίνα (θα εκτελεστεί από τους Γερμανούς αργότερα). Συνέπεια και αυτών ο *αγωνιστικός* ΕΔΕΣ Αθηνών τέλη του 1943 θα πάψει να έχει πολιτική υπόσταση.

## Παραπομπές


Κατηγορία:Σοσιαλιστές
Κατηγορία:Μέλη του ΕΔΕΣ
Κατηγορία:Πολιτικές δολοφονίες
Κατηγορία:Εκτελεσθέντες αντιστασιακοί
Γερμανικό Πρωτάθλημα Στίβου 1900

Το **Γερμανικό Πρωτάθλημα Στίβου 1900** ήταν η 3η διοργάνωση του Γερμανικού Πρωταθλήματος Στίβου, που διοργανώθηκε υπό την εποπτεία της Γερμανικής Ομοσπονδίας Στίβου (DLV). Η διοργάνωση πραγματοποιήθηκε σε τρεις διαφορετικές πόλεις: το Στρασβούργο (που σήμερα ανήκει στη Γαλλία), το Βερολίνο και το Αμβούργο, στις 15 Ιουλίου, στις 16 Σεπτεμβρίου και στις 23 Σεπτεμβρίου του 1900.

Στο πρωτάθλημα διεξήχθησαν τρία αγωνίσματα ανδρών, τα ίδια με αυτά του 1898 και του 1899. Τα 1500 μέτρα έλαβαν χώρα στο Στρασβούργο στις 15 Ιουλίου, τα 100 μέτρα στο Βερολίνο στις 16 Σεπτεμβρίου και τα 200 μέτρα στο Αμβούργο στις 23 Σεπτεμβρίου. 

Στον πίνακα των μεταλλίων την πρώτη θέση κατέκτησε η Μπριτάννια Βερολίνου με 2 χρυσά ενώ την δεύτερη η Φραγκφούρτερ ΦΚ 99 με 1 χρυσό. Οι σύλλογοι αυτοί μπήκαν για πρώτη φορά στον πίνακα μεταλλίων του Γερμανικού Πρωταθλήματος με τα χρύσα.

Σε όλα τα αγωνίσματα που πραγματοποιήθηκαν υπήρξαν νέοι πρωταθλητές. Ο Μαξ Βάρτενμπεργκ αναδείχθηκε πρωταθλητής στα 100 και στα 200 μέτρα, κάτι που είχε καταφέρει και ο Πολ Φίσερ στο πρώτο Γερμανικό Πρωτάθλημα δύο χρόνια πριν, ενώ στα 1500 μέτρα πρωταθλητής αναδείχθηκε ο Φραντς Γκάιστ.

## Πρόγραμμα αγωνισμάτων



## Αποτελέσματα

## Πίνακας μεταλλίων

## Συμμετέχοντες σύλλογοι

*Μπριτάννια Βερολίνου
*Φραγκφούρτερ ΦΚ 99

## Βιβλιογραφία
*Fritz Steinmetz: *75 Χρόνια Γερμανικό Πρωτάθλημα Στίβου (1898–1972)*. Bartels und Wernitz, Βερολίνο 1973, ISBN 3-87039-956-2.

## Εξωτερικοί σύνδεσμοι
* Γερμανικό Πρωτάθλημα Στίβου (έως 2003) στο sport-komplett.de

Κατηγορία:Γερμανικά Πρωταθλήματα Στίβου
Κατηγορία:Στίβος το 1900
Πίερες

thumb|right|250px|Η μετακίνηση των Πίερων
Οι **Πίερες** ήταν φύλο της αρχαίας Μακεδονίας που αρχικά κατοικούσε μεταξύ Ολύμπου και Θερμαϊκού κόλπου στην χώρα των Μουσών και τόπο γέννησης του Ορφέα που αργότερα απωθήθηκαν από άλλα Μακεδονικά φύλα πέραν του Στρυμώνος.
  «πρῶτοι ἐκτήσαντο καὶ ἐβασίλευσαν ἀναστήσαντες μάχῃ ἐκ μὲν Πιερίας Πίερας, ο῏ ὕστερον ὑπὸ τὸ Πάγγαιον πέραν Στρυμόνος ᾤκησαν Φάγρητα καὶ ἄλλα χωρία (καὶ ἔτι καὶ νῦν Πιερικὸς κόλπος καλεῖται ἡ ὑπὸ τῷ Παγγαίῳ πρὸς θάλασσαν γῆ».

Μαζί με τους Σάτρες και τους Οδομάντες που κατοικούσαν δυτικά του Στρυμόνα και μετακινήθηκαν προς το Παγγαίο όρος συνεκμεταλλεύονταν τα ορυχεία του Παγγαίου πριν τη δημιουργία του Μακεδονικού Βασιλείου επί Φιλίππου Β. 
## Παραπομπές


## Πηγές
*Ηρόδοτος, Ιστορίαι 7.185
*Στράβων, Γεωγραφικά 7.9
Κατηγορία:Αρχαία Μακεδονία
Κατηγορία:Αρχαίοι Πίερες
Πρωτάθλημα Όπεν γκολφ

Το **πρωτάθλημα Όπεν του γκολφ** (The Open Championship) είναι ετήσιο τουρνουά του γκολφ που θεσμοθετήθηκε το 1860. Παίζεται το Σαββατοκύριακο μετά την τρίτη Παρασκευή του Ιουλίου και είναι το 3ο από τα 4  σημαντικά τουρνουά του γκολφ, που παίζονται κάθε χρόνο. Επιπρόσθετα, το πρωτάθλημα διεξάγεται από τη Λέσχη Γκολφ του Αγίου Ανδρέα ("The Royal and Ancient Golf Club of St Andrews"  ή R&A). Το πρωτάθλημα δε διεξήχθη το 1871 εξαιτίας ασυμφωνίας αναφορικά με το νέο τρόπαιο  και την περίοδο από το 1915 ως το 1919 και από το 1940 ως το 1945 εξαιτίας των δύο Παγκοσμίων Πολέμων.

Ο κάτοχος του πρωταθλήματος κερδίζει αυτόματα το δικαίωμα συμμετοχής στα άλλα 3 τουρνουά: Μάστερς, Αμερικάνικο Όπεν και PGA για τα επόμενα 5 χρόνια.

## Νικητές

### Ανά έτος

### Πολυνίκες

### Ανά εθνικότητα

## Παραπομπές


## Πηγές
*
*
*

## Εξωτερικοί σύνδεσμοι
*The Open Championship- επίσημη ιστοσελίδα
*R&A 

Κατηγορία:Γκολφ
Βονώνης Β΄ της Παρθίας

Ο **Βονώνης Β’ της Παρθίας** (10 π.Χ. - 51) ήταν πρίγκιπας της Παρθίας, ο οποίος διετέλεσε βασιλιάς της Μηδίας Ατροπατηνής και βασιλιάς της Παρθίας.

Είχε μεικτή περσική και ελληνική καταγωγή. Γεννήθηκε στα τέλη του 1ου αιώνα π.χ. και πέθανε το 51 μ.X. Ήταν γιος του πρίγκηπα της Μηδίας Ατροπατηνής Δαρείου και μιας ανώνυμης πριγκίπισσας του βασιλικού οίκου των Αρσακιδών της Παρθίας και εγγονός του βασιλιάς της Μηδίας Ατροπατηνής Αρταβάσδη Α’. Λίγα είναι γνωστά για την περίοδο της βασιλείας του στην Μηδία Ατροπατηνή, στην Παρθία. Διαδέχθηκε τον ανιψιό του Γοτάρζη Β’ αλλά πέθανε σε λίγους μήνες την ίδια χρονιά το 51 μ.Χ. Από Ελληνίδα σύζυγο απέκτησε 5 γιους:
*Πακώρος Β’ της Παρθίας
*Βολογέσης Α΄ της Παρθίας
*Χοσρόης Α’ της Παρθίας
*Τιριδάτης Α΄ της Αρμενίας
*Μιθριδάτης Δ’ της Παρθίας

## Πηγές
**Ιώσηπος, Ιουδαικές αρχαιότητες, xx, 3, 4.*
**Τάκιτος, Χρονικά*
**M. Bunson, A Dictionary of the Roman Empire, Oxford University Press, 1995*
**S. Baldwin, Comments on "Iberian route" DFA line, web, 1996*
**W. Woodthorpe Tarn, The Greeks in Bactria and India, Cambridge University Press, 2010*

Κατηγορία:Πάρθοι βασιλείς
Κατηγορία:Βασιλείς της Ατροπατηνής
Βολογέσης Α΄ της Παρθίας

Ο **Βολογέσης Α’ της Παρθίας** (1 - 78) ήταν βασιλιάς της Παρθίας από το 51 έως τον θάνατό του το 78 από τη δυναστεία των Αρσακιδών, ένας από τους 5 γιους και διάδοχος του βασιλιά της Παρθίας Βορώνη Β’ και της Ελληνίδας συζύγου του. Με την άνοδο του στον θρόνο έδωσε το πατρικό του βασίλειο της Μηδίας Ατροπατηνής στον μεγαλύτερο αδελφό του Πακώρο και το βασίλειο της Αρμενίας στον αδελφό του Τιριδάτη. Αυτό είχε ως αποτέλεσμα μακροχρόνιους πολέμους με τη Ρώμη. Η Ρώμη αντικατέστησε το 54 μ.χ. τον αδελφό του Τιριδάτη με τον Ιουδαίο πρίγκιπα Τιγράνη Στ’ δισέγγονο του Ηρώδη του Μέγα ο οποίος παρέμεινε βασιλιάς της χώρας ως το 63. Οι αψυχολόγητες ενέργειες του Τιγράνη, η εισβολή του στην Παρθική επαρχία της Αδιαβηνής τον οδήγησαν σε νέο πόλεμο με τους Πάρθους, στην ανατροπή του και στην επαναφορά του Τιριδάτη Α’ στον θρόνο της Αρμενίας με την σύμφωνη γνώμη της Ρώμης. Η στέψη του Τιριδάτη ως βασιλιά της Αρμενίας έγινε το 66 σε μεγαλοπρεπή τελετή στη Ρώμη από τον αυτοκράτορα Νέρωνα. Από τότε οι Ρωμαίοι με τους Πάρθους παρέμειναν σύμμαχοι. Δέχτηκε επιθέσεις από το ληστρικό φύλλο των Αλανών, παρά την βοήθεια που πήρε από τον Ρωμαίο αυτοκράτορα Βεσπασιανό. Οι Αλανοί κατάφεραν να καταλάβουν πολλά εδάφη στα ανατολικά του κράτους του. Με πρωτοβουλία του οι Πάρθοι  απαρνήθηκαν τελείως τον εξελληνισμό τους επαναφέροντας την Παρθία στα αρχαία Περσικά έθιμα και τον ζωροαστρισμό. Αντικατέστησε ακόμα και το Ελληνικό αλφάβητο με το Αραμαϊκό. Ο Βολογέσης Α’ πέθανε το 78 και τον διαδέχθηκε ο γιος του Βολογέσης Β’

## Παραπομπές


## Πηγές

**[[William Woodthorpe Tarn|Tarn, William Woodthorpe]] (2010). The Greeks in Bactria and India. Cambridge University Press. pp. 51–52. ISBN 1108009417, 9781108009416 *Check |isbn= value (help). "...for earlier Arsacids married their half- sisters or other princesses, and the first king whose mother was a *Greek concubine Vologases I, A.D. 57-77; the statement cannot be earlier than his reign."*
* *Bunson, Matthew (1995). A Dictionary of the Roman Empire. Oxford University Press. p. 454. ISBN 0195102339, 9780195102338 Check |isbn= *value (help). "VOLOGASES I (d. 80 A.D.) King of Parthia from circa 51 to 80 A.D.; the greatest of the five kings who would bear his name, *although Parthia was troubled throughout his reign on both its eastern and western borders. He was the son of VONONES II, a one-time monarch *of Media-Atropatene. His mother was reportedly a Greek concubine."

## Αναφορές

*Τάκιτος, *χρονικά xii–xv; Histories, iv.*
*Ιώσηπος, *Ιουδαϊκές αρχαιότητες, vii, xx; The Jewish War, vii.*
*Πλίνιος *vi. 122.*
*Σουητώνιος, *Βεσπασιανός, 6; Nero, 57; Domitian, 2.*
*Κάσσιου Διός, *lxii, lxiii, lxvi.*
*Αυρήλιος Βίκτωρ

Κατηγορία:Πάρθοι βασιλείς
Πακώρος Β΄ της Παρθίας

Ο **Πακώρος Β’ της Παρθίας** (πριν το 51 - 105) ήταν βασιλιάς της Παρθίας από τον Οίκο των Αρσακιδών. Ήταν ο μεγαλύτερος γιος του βασιλιά Βορώνη Β’ και της Ελληνίδας συζύγου του. Ήταν βασιλιάς της Παρθίας από το 78 έως το 105. Το 78 πέθανε ο αδελφός του βασιλιάς της Παρθίας Βολογέσης Α΄ και τον διαδέχθηκε ο γιος του Βολογέσης Β’, ο Πακώρος τον ανέτρεψε την ίδια χρονιά τον ανιψιό του και πήρε τον θρόνο. Στα νομίσματα του εμφανίζεται με τον τίτλο Αρσάκης Πακώρος ώστε να επιβεβαιωθεί η καταγωγή του από τον ιδρυτή της δυναστείας των Αρσακιδών Αρσάκη για να μην υπάρχουν αμφισβητίες για τη νομιμότητα του στον θρόνο. Πέθανε το 105 και τον διαδέχθηκε ο αδελφός του Χοσρόης Α’ . Απέκτησε τρεις γιους ανάμεσα τους ο Αξιδάρης βασιλιάς της Αρμενίας.

## Πηγές

**Κάσσιου Διός, lxviii, 17.*
**Αμμιανός Μαρκελλίνος, Res Gestae, xxiii, 6, 23.*
**Crespigny, Rafe de. (2007). A Biographical Dictionary of Later Han to the Three Kingdoms (23-220 AD). Leiden: Koninklijke Brill. ISBN 90-04-15605-4.*

Κατηγορία:Βασιλείς της Ατροπατηνής
Κατηγορία:Πάρθοι βασιλείς
Οσρόης Α΄ της Παρθίας

Ο **Χοσρόης Α΄ της Παρθίας** (πριν το 51 - 129) βασίλευσε στην Παρθία μεταξύ του 109 και του 129, ήταν ένας από τους μικρότερους γιους του βασιλιά της Παρθίας Βορώνη Β’ και της Ελληνίδας συζύγου του από τον Οίκο των Αρσακιδών. Διαδέχθηκε στον θρόνο της Παρθίας τον μεγαλύτερο αδελφό του Πακώρο Β’. Επιτέθηκε στην Αρμενία, και την κατέλαβε τοποθετώντας βασιλιά τον ανιψιό του Αξιδάρη γιο του αδελφού του προηγούμενου βασιλιά της χώρας Τιριδάτη Α’ και στη συνέχεια τον αδελφό του Παρθαμασίρι. Με την επίθεση στην Αρμενία ο Χοσρόης παραβίασε τη συνθήκη ειρήνης της Παρθίας με την Ρώμη που είχε ισχύ στις σχέσεις των δύο χωρών 50 χρόνια από την εποχή του αυτοκράτορα Νέρωνα. Ο αυτοκράτορας Τραϊανός ξεκίνησε το 113 εκστρατεία εναντίον της Παρθίας. Περνώντας από την Αρμενία σκότωσε τον βασιλιά Παρθαμασίρι και η Αρμενία έγινε ξανά έδαφος της Ρωμαϊκής αυτοκρατορίας. Ο Τραϊανός κατέλαβε στη συνέχεια ολόκληρη την Παρθία με την πρωτεύουσα Κτησιφώντα. Κατόπιν ο Χοσρόης Α’ εκθρονίστηκε, στη θέση του ο Τραϊανός τοποθέτησε υποτελή του βασιλιά τον γιο του Χοσρόη Α’ Παρθαμασπάτη. Μετά την κατάληψη της Παρθίας ο Τραϊανός προχώρησε στη Μεσοποταμία, εκεί συνάντησε αντίσταση από άλλον έναν αδελφό του Χοσρόη Α’ τον μετέπειτα βασιλιά της Παρθίας Μιθριδάτης Δ’. Μετά την κατάληψη και της Μεσοποταμίας ο Τραϊανός κυρίευσε και την Περσία με την ένδοξη πόλη των Σούσων ολοκληρώνοντας την κατάληψη σχεδόν ολόκληρης της Ασίας. Η Παρθία μπόρεσε να ανακάμψει μόνο μετά τον θάνατο του μεγάλου κατακτητή Τραϊανού το 117. Στη συνέχεια ξεκίνησε η πτώση της Ρωμαϊκής αυτοκρατορίας, ο Χοσρόης Α’ μπόρεσε να επανέλθει στον θρόνο της Παρθίας εκθρονίζοντας τον γιο του  Παρθαμασπάτη. Οι πόλεμοι με τη Ρώμη εξασθένησαν τον Χοσρόη Α’. Στα τελευταία χρόνια της βασιλείας του συνάντησε ισχυρή αντίσταση από τον ανιψιό του Βολογήση Γ’ γιο του μεγαλύτερου αδελφού του Πακώρου Β’. Τον διαδέχθηκε ο τελευταίος αδελφός του Μιθριδάτης Δ’. 

## Αναφορές

**Παυσανίας, v, 12.*
**Κάσσιου Διός, lxviii, 17–33.*
**Αελλίου Σπαρτιανού, Η ζωή του Ανδριανού, v, 13.*
**Ιωάννης Μαλαλάς, Χρονογραφία*

Κατηγορία:Πάρθοι βασιλείς
Μιθριδάτης Ε΄ της Παρθίας

Ο **Μιθριδάτης Ε’ της Παρθίας** (πριν το 51 - 140) ήταν βασιλιάς των Πάρθων από τη δυναστεία των Αρσακιδών μεταξύ 129 και 140. Ήταν ο μικρότερος γιος του βασιλιά της Παρθίας Βορώνη Β’ και της Ελληνίδας συζύγου του, μικρότερος αδελφός των βασιλέων της Παρθίας Βολογήση Α’, Πακώρου Β’ και του προκατόχου του Χοσρόη Α’. Την εποχή της επίθεσης του Ρωμαίου αυτοκράτορα Τραϊανού στην Παρθία ο Μιθριδάτης ήταν βασιλιάς της Μεσοποταμίας. Ηττήθηκε το 116 από τον μεγάλο κατακτητή Ρωμαίο αυτοκράτορα μαζί με τον γιο του Σανατρούκη Β’ της Παρθίας. Με την άνοδο του στον θρόνο της Παρθίας όταν διαδέχθηκε τον αδελφό του Χοσρόη Α’ συνέχισε τη διαμάχη με τον ανιψιό τους Βολογήση Γ’. Πέθανε σε μια επίθεση στην Κομμαγηνή το 140. Όρισε διάδοχο του τον γιο του Σανατρούκη Β’ αλλά έπεσε σε μάχη με τους Ρωμαίους. Ένας άλλος γιος του ο Βολογήσης Δ’ της Παρθίας έγινε βασιλιάς της χώρας το 147 μετά τον θάνατο του Βολογήση Γ’.

## Αναφορές
**Chisholm, Hugh, ed. (1911). Encyclopædia Britannica (11th ed.). Cambridge University Press.*
**Ιωάννης Μαλαλάς, Χρονογραφία.*

## Εξωτερικοί σύνδεσμοι
* 

Κατηγορία:Πάρθοι βασιλείς
Πανελλήνιο πρωτάθλημα καλαθοσφαίρισης ανδρών 1961-1962

Η τελική φάση του Πανελληνίου πρωταθλήματος μπάσκετ 1962 διεξήχθη στη Θεσσαλονίκη, στο γήπεδο της ΧΑΝΘ, από 9 έως 15 Ιουλίου με τη συμμετοχή ομάδων μόνο από Θεσσαλονίκη (ΠΑΟΚ (πρωταθλητής Θεσσαλονίκης), Ανατόλια, Ηρακλής) και Αθήνα (Τρίτωνας (πρωταθλητής Κέντρου), Παναθηναϊκός, Πανελλήνιος, Σπόρτιγκ). Μετά το τέλος των αγώνων, τέσσερεις ομάδες ισοβάθμισαν στην κορυφή της βαθμολογίας. Οι αγώνες μπαράζ έγιναν ξανά στο γήπεδο της ΧΑΝΘ, από 18 έως 20 Αυγούστου. Πρωταθλήτρια ομάδα αναδείχθηκε ο Παναθηναϊκός για έβδομη φορά στην ιστορία του.

Το σκηνικό του 1961 στήθηκε πάλι το 1962. Ο Παναθηναϊκός απώλεσε τον τίτλο στο τοπικό (16-6), αλλά πήρε τη δική του μεγάλη ρεβάνς στο Πανελλήνιο Πρωτάθλημα. Τέσσερις ομάδες ισοβάθμισαν αυτή τη φορά στην κορυφή: Παναθηναϊκός (6-3, 607-554), Ηρακλής, Τρίτωνας και Ανατόλια. Αυτή τη φορά οι αγώνες μπαράζ έγιναν στη Θεσσαλονίκη. Κάτι το οποίο δεν επηρέασε σε τίποτα τους «πράσινους». Ηττήθηκαν από το Ανατόλια (66-68), νίκησε Ηρακλή (71-67) και Τρίτωνα (79-70) και κατέκτησε τον τίτλο.

**Η σύνθεση της πρωταθλήτριας ομάδας:** Πέτρος Παναγιωταράκος, Γιώργος Βασιλακόπουλος, Πάνος Κουκόπουλος, Στέλιος Ταβουλάρης, Γιώργος Λιαμής, Γιάννης Μακρίδης, Κατσικίδης, Γεώργιος Ζάννος/Ζάνος, Αντωνιάδης, Μανδηλάρης, Παναγιωτίδης, Παπαδημητρίου, προπονητής: Κίμων Αγάθος.

## Βαθμολογία

## Αποτελέσματα

## Μπαράζ
### Βαθμολογία

### Αποτελέσματα

## Πηγές
*Πρόγραμμα Μακεδονία 8/7/1962 σελίδα 12.
*1η αγωνιστική Μακεδονία 10/7/1962 σελίδα 4
*2η αγωνιστική Μακεδονία 11/7/1962 σελίδα 4
*3η αγωνιστική Μακεδονία 12/7/1962 σελίδα 4
*4η αγωνιστική Μακεδονία 13/7/1962 σελίδα 4
*5η αγωνιστική Μακεδονία 14/7/1962 σελίδα 3
*6η αγωνιστική Μακεδονία 15/7/1962 σελίδα 11
*7η αγωνιστική Μακεδονία 17/7/1962 σελίδα 4
*Πρόγραμμα μπαράζ Μακεδονία 18/8/1962 σελίδα 4
*1η αγωνιστική των μπαράζ Μακεδονία 19/8/1962 σελίδα 9
*2η και 3η αγωνιστική των μπαράζ Μακεδονία 21/8/1962 σελίδα 4

Κατηγορία:Πανελλήνιο πρωτάθλημα καλαθοσφαίρισης ανδρών
Κατηγορία:Καλαθοσφαίριση το 1961
Κατηγορία:Καλαθοσφαίριση το 1962